Rekordprys vir fynwol aangeteken
• Nuus • Rekordprys vir fynwol aangeteken
Merinoram. Foto verskaf
’n Rekordprys van R108,50/kg (vetwol) is vir ’n baal superfynwol van mnr. Gary Pagel van Adelaide betaal.
Die wolmark het weer ’n goeie styging op vandeesweek se veiling aangeteken en Cape Wools se Merino-aanwyser het met 3,2% tot R104,43/kg (skoon) gestyg. Dit is 19% hoër as die openingsveiling van die seisoen. Goeie vraag van alle sektore van die plaaslike handel en ’n verdere styging in Australiese pryse het tot die styging bygedra. Die rand was ook effens swakker vergeleke met die gemiddelde koers verlede week, wat die mark verder ondersteun het.
Daar was ’n redelik groot aanbod van fynwol van gehalte wat uitstekende pryse behaal het. ’n Rekordprys vir die seisoen is ook behaal toe ’n vetwolprys van R108,50/kg betaal is vir ’n baal van 16,4 mikron van Gary en Ann Pagel van Adelaide, Oos-Kaap. ’n Totaal van 9 272 bale is aangebied waarvan 99% verkoop is. Die pryse van alle lang vagwol het gestyg, maar die fyner wol het die grootste stygings aangeteken met 18 mikron wat gemiddeld met bykans 7% gestyg het. Die gemiddelde skoonwolpryse van lang, kamwoltipes (MF5) van gehalte was soos volg: 18 mikron was 6,7% duurder op R118,21/kg, 19 mikron verbeter met 5,3% tot R111,92/kg, 20 mikron styg met 5% tot R106,47/kg, 21 mikron was 4,1% duurder op R103,18/kg en 22 mikron verbeter met 1,8% om op R98,97/kg te sluit. Sowat 9 000 bale sal volgende week aangebied.
2012/10/25 05:19:22 PM
Kan iemand my dalk laat weet waar kry jy nog so foto van n prul merino ram,het niemand dan iets beter !
2012/10/25 05:47:39 PM
Swartskaap, Sjoe, jy is giftig. Dis seker hoekom jy onder 'n skuilnaam skryf? Jan Bez, Landbou.com
2012/10/26 09:13:54 AM
Nee, toe nie so nie."JAN BEZ" dit is net vir my geweldig kommerwekkend en veral teleurstellend komende van landbou site,ek as Merino boer verwag dit eerder uit ander media bronne! So bietjie navorsing oor hoe die skaap nou eintlik moet lyk het nog niemand dood gemaak nie,almal maak foute maar net party maak dit reg.Groete
2012/11/01 08:40:38 AM
Beste Swartskaap, Kontak my asb. by janbez@landbou.com. Ek wil graag kennis maak en hieroor gesels. Ek het nog nooit 'n probleem gehad om my foute te erken nie, maar hoe kan jy 'n prul op 'n foto ID en dit onder 'n skuilnaam?
Jan Bez, landbou.com, Kaapstad.